Document ID: 31999R0961

Komisijas Regula (EK) Nr. 961/1999
(1999. gada 6. maijs),
ar ko nosaka sīki izstrādātus īstenošanas noteikumus attiecībā uz ražotāju organizāciju augļu un dārzeņu nozarē izdoto noteikumu paplašinātu attiecināšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kas grozīta ar Regulu (EK) Nr. 857/1999 [2], un jo īpaši tās 48. pantu,
(1) tā kā Regulas (EK) Nr. 2200/96 18. pants paredz nosacījumus ražotāju organizāciju vai šādu organizāciju asociāciju izdoto noteikumu paplašinātai attiecināšanai uz visiem ražotājiem konkrētā ekonomiskā reģionā; tā kā būtu jāpieņem detalizēti noteikumi šā panta piemērošanai;
(2) tā kā Regulas (EK) Nr. 2200/96 18. panta 7. punkts prasa iesniegt ekonomisko reģionu sarakstu apstiprināšanai Komisijā; tā kā Komisijai jāspēj novērtēt šo sarakstu 18. panta 2. punkta kontekstā;
(3) tā kā iepriekš minētās regulas 18. panta 1. punkts paredz nosacījumus noteikumu paplašinātai attiecināšanai; tā kā 18. panta 3. punkts paredz nosacījumus, ko jāievēro ražotāju organizācijām un šādu organizāciju asociācijām, lai tās būtu uzskatāmas par reprezentatīvām; tā kā Komisijai jābūt spējīgai izvērtēt atbilstību šiem nosacījumiem;
(4) tā kā ciktāl paplašināti attiecināmie noteikumi attiecas uz atsaukšanu, ražotājiem, kuri nepieder pie ražotāju organizācijām, vajadzētu būt iespējai to veikt;
(5) tā kā iepriekš minētās regulas 18. panta 6. punkts paredz nosacījumus, pēc kuriem var noteikt finansiālo palīdzību ražotājiem, kuri nepieder pie ražotāju organizācijām; tā kā Komisijai jābūt spējīgai izvērtēt atbilstību šiem nosacījumiem;
(6) tā kā, ja produktus pārdod no koka, būtu jāpaskaidro, kuri noteikumi ir attiecināmi uz ražotājiem un kuri uz pircējiem;
(7) tā kā būtu jāatceļ Komisijas Regula (EK) Nr. 2137/84 [3];
(8) tā kā šajā regulā paredzētie pasākumi saskan ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU:
1. pants
Regulas (EK) Nr. 2200/96 18. panta 7. punktā paredzētajā paziņojumā par šīs regulas 18. panta 2. punktā minēto ekonomisko reģionu sarakstu iekļauj visu informāciju, kas vajadzīga, lai izvērtētu, vai ir ievēroti 18. panta 2. punktā paredzētie nosacījumi.
2. pants
1. Kad dalībvalsts paziņo noteikumus, ko tā noteikusi par saistošiem attiecībā uz konkrētu produktu un ekonomisko reģionu saskaņā ar Regulas (EK) Nr. 2200/96 18. panta 5. punktu, tā vienlaikus informē Komisiju par:
a) ražotāju organizāciju vai organizāciju asociāciju, kas lūgusi, lai tās noteikumus attiecinātu paplašināti;
b) šai organizācijai vai asociācijai piederīgo ražotāju skaitu un ražotāju kopējo skaitu attiecīgajā ekonomiskajā reģionā, šādu informāciju sniedz atbilstoši stāvoklim uz iesnieguma par paplašinātu attiecināšanu iesniegšanas laiku;
c) ekonomiskā reģiona kopējo produkciju un produkciju, ko laidusi tirgū ražotāju organizācija vai asociācija pēdējā tirdzniecības gadā, par kuru ir pieejami dati;
d) datumu, no kura paplašināti attiecināmie noteikumi tikuši piemēroti attiecīgajai ražotāju organizācijai vai asociācijai;
e) datumu, no kura paplašinātā attiecināšana ir spēkā, un tās piemērošanas ilgumu.
2. Pārstāvības, Regulas (EK) Nr. 2200/96 18. panta 3. punkta nozīmē, noteikšanai dalībvalstis paredz nosacījumus, kuri izslēdz:
- ražotājus, kuru produkcija ir paredzēta galvenokārt tiešai pārdošanai patērētājiem zemnieku saimniecībā vai ražošanas platībā,
- tiešo pārdošanu, kā minēta pirmajā ievilkumā,
- produkciju, ko piegādā pārstrādei, kā minēts Regulas (EK) Nr. 2200/96 18. panta 4. punkta b) apakšpunktā, izņemot gadījumus, kad attiecīgie noteikumi pilnībā vai daļēji attiecas uz šādu produkciju.
3. pants
Kad saskaņā ar Regulas (EK) Nr. 2200/96 18. pantu tiek nolemts noteikumus par atsaukšanu attiecināt paplašināti, attiecīgā dalībvalsts vienlaikus nosaka, kura ražotāju organizācija vai organizācijas ir atbildīgas par atsaukšanu to ražotāju vārdā, kuri nepieder pie attiecīgās ražotāju organizācijas vai asociācijas.
4. pants
Kad dalībvalsts saskaņā ar Regulas (EK) Nr. 2200/96 18. panta 6. punktu nolemj, ka ražotājiem, kuri nepieder pie ražotāju organizācijām, pienākas finansiāla palīdzība, tā nosūta Komisijai informāciju, kas nepieciešama, lai izvērtētu, vai ievēroti 18. panta 6. punktā paredzētie nosacījumi. Šāda informācija jo īpaši satur palīdzības aprēķināšanas pamatojumu un tās vienību daudzumu, labuma guvēju vai guvējus un 18. panta 6. punkta a) un b) apakšpunktos minēto dažādo izmaksu dabu.
5. pants
Ja nolemts paplašināto attiecināšanu piemērot laikposmam, kas pārsniedz vienu tirdzniecības gadu, dalībvalstis katru tirdzniecības gadu pārbauda nosacījumu ievērošanu attiecībā uz Regulas (EK) Nr. 2200/96 18. panta 3. punktā noteikto pārstāvību visā paplašinātās attiecināšanas laikā.
Ja tās konstatē, ka nosacījumi vairs netiek ievēroti, tās nekavējoties atceļ paplašināto attiecināšanu, sākot ar nākamā tirdzniecības gada sākumu.
Tās tūlīt informē Komisiju par jebkuru šādu atcelšanu, ko publicē Eiropas Kopienu Oficiālā Vēstneša C sērijā.
6. pants
1. Gadījumos, kad ražotāji, kuri nepieder pie ražotāju organizācijas, pārdod savus produktus no koka, uzskata, lai ievērotu Regulas (EK) Nr. 2200/96 III pielikuma 1. punkta e) un f) apakšpunktā un 3. un 5. punktā minētos noteikumus, ka pircējs ir saražojis šos produktus.
2. Attiecīgā dalībvalsts var nolemt, ka Regulas (EK) Nr. 2200/96 III pielikumā uzskaitītie noteikumi, izņemot tos, kuri minēti 1. punktā, var būt saistoši pircējiem, ja pēdējie ir atbildīgi par attiecīgās produkcijas pārvaldību.
7. pants
Ar šo ir atcelta Regula (EEK) Nr. 2137/84.
8. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 6. maijā

Labels: 7
3
17
6